கேள்வி: உலக சித்தர்கள் நாள் பற்றி தகவல் சொல்.
பதில்: உலக சித்தர்கள் நாள் (''World Siddha day'') என்பது சித்த மருத்துவம் சிறப்பைப் போற்றும் வகையிலும், சித்த மருத்துவம் குறித்த விழிப்புணர்வை ஏற்படுத்தவும், சித்த மருத்துவ அறிவியலை உருவாக்கிய சித்தர்களுக்கு நன்றி தெரிவிக்கும் வகையிலும் ஒவ்வோர் ஆண்டும் ஏப்ரல் 14 ஆம் நாள் கொண்டாடப்பட்டு வருகிறது.
கேள்வி: உலக சித்தர்கள் நாள் - பின்புலம் குறித்து விரிவாக சொல்லுங்கள்.
பதில்: தமிழ்நாடு முன்னாள் முதல்வர் மு. கருணாநிதி 2009 ஏப்ரல் 14 இல் தமிழ்ப் புத்தாண்டு நாளை உலக சித்தர்கள் நாளாக அறிவித்தார். இதனை அடுத்து முதலாவது உலக சித்தர்கள் தினம் 2009 ஏப்ரல் 14 ஆம் நாள் கொண்டாடப்பட்டது. தமிழக ஆளுநர் சுர்ஜித் சிங் பர்னாலா கலந்து கொண்டு உரையாற்றினார். 2வது உலக சித்தர்கள் நாள் 2010 ஏப்ரல் 14 இல் சென்னை, அடையாறு கொண்டாடப்பட்டது. இந்நிகழ்வில் 2000 த்திற்கும் அதிகமான சித்த மருத்துவர் மாணவர்கள், ஆசிரியர்கள், மற்றும் மருத்துவர்கள் கலந்து கொண்டனர். மூன்றாவது சித்தர்கள் நாள் கேரளாவில் திருவனந்தபுரம் 2011 ஏப்ரல் 14, 15 ஆம் நாட்களில் கொண்டாடப்பட்டது. இந்திய அரசின் அறிவிப்பு: இந்திய அரசு, அகத்தியர் பிறந்த மார்கழி ஆயில்ய நட்சத்திரத்தை முன்னிட்டு, ஜனவரி 6-ஆம் தேதியை தேசிய சித்த மருத்துவ தினமாக (National Siddha Day) அனுசரிக்கிறது. சித்த மருத்துவத்தின் முதல் சித்தராக அகத்திய முனி அழைக்கப்படுகிறார். அகத்தியர் மார்கழி மாதம் ஆயில்ய நட்சத்திரத்தில் பிறந்தவர். எனவே அந்த நாளை தேசிய சித்த மருத்துவ தினமாக அனுஷ்டிக்கப்படுகிறது.